Þar verður komið við í skemmtilegum þorpum og bæjum og sögustaðir heimsóttir , s.s. kastali , fornminjar og kunnir staðir úr sjónvarpsþáttum . Í Manchester verður boðið upp á skoðunarferð á Vísinda - og iðnaðarsafnið en einnig gefst frjáls tími sem hver getur ráðstafað að vild . 11. ágúst | Flug til Manchester , Wakefield & York Flogið er til Manchester árla dags , brottför frá Keflavík kl. 8:00 en mæting í Leifsstöð í síðasta lagi 2,5 klst. fyrir brottför . Við lendum í Manchester kl. 11:45 og ökum beint til Wakefield sem er skammt frá Leeds . Þar heimsækjum við gamla kolanámu og fræðumst um þann þátt í atvinnulífi Breta sem á sér langa sögu . Við sjáum aðbúnað og aðstæður í námunni og heyrum um hvernig hestar , m.a. íslenskir hestar , komu við sögu og hvers vegna þeir voru eftirsóttir til notkunar í námum . Síðdegis verður ekið til York þar sem gist verður í þrjár nætur . 12. ágúst | Víkingaborgin Jórvík / York Við byrjum daginn á gönguferð á Víkingasafnið og fræðumst um innrás norskra víkinga á svæðið undir stjórn Haralds harðráða þann 25. september 1066 . Á árunum 1976 - 1981 unnu enskir fornleifafræðingar kappsamlega að uppgreftri fornminja í York . Hér er selt og keypt , hverfið angar af 10. aldar mat , fötum og húsdýrum og er upplifunin engri lík . Þegar við höfum dvalið í heimi norrænna manna á 10. öld um hríð verður gengið til hinnar tilkomumiklu dómkirkju staðarins . Eftir hádegi er frjáls tími til að skoða borgina betur . 13. ágúst | Whitby Farið er í dagsferð til Whitby . Ekið verður um hluta Jórvíkurþjóðgarðs og um Thirsk til Rievaulx Abbey , sem er fornfrægt og aflagt klaustur . Þaðan er farið til Goathland , sem er áhugaverður staður en hér voru sjónvarpsþættirnir Heartbeat myndaðir og hér er lestarstöðin fræga í Hogwarts sem kom við sögu í kvikmyndunum um Harry Potter . Næst verður ekið til Whitby , sem er vinsæll baðstrandarbær , en á heimleiðinni verður farið um enskar sveitir og komið við í Osmotherley og stansað þar á sveitakrá . 14. ágúst | Ripon , Hawes & Skipton Við yfirgefum nú York og höldum til Manchester um annan hluta Jórvíkurþjóðgarðs . Farið er um Ripon , ekið um bæinn og jafnvel staldrað við í morgunkaffi . Á leiðinni heimsækjum við Bolton Castle en hann hefur í gegnum tíðina verið afar vinsæll tökustaður kvikmynda . Því næst heimsækjum við litla markaðsbæinn Hawes en þar eru framleiddir hinir frægu Wensleydale ostar sem rekja uppruna sinn til franskra munka frá 13. öld . Í Hawes eru verslanir , krár og veitingastaðir . Áður en við komum til Manchester verður staldrað við í miðbæ Skipton stutta stund . 15. ágúst | Manchester – frjáls dagur Að loknum morgunverði halda þeir sem áhuga hafa í gönguferð á Vísinda - og iðnaðarsafnið . Eftir hádegið gefst hverjum og einum tími til að skoða borgina á eigin vegum , kíkja á söfn , í verslanir eða fá sér heitan bolla af ekta ensku tei , allt eftir hentugleika og áhuga hvers og eins . 16. ágúst | Heimferðardagur Farið verður með rútu út á flugvöll . Brottför frá Manchester kl. 12:55 og er lending áætluð í Keflavík kl. 14:40 að staðartíma . Fararstjóri getur fært dagskrárliði á milli daga eftir þörfum þegar komið er á staðinn .